Itˀ henric leˀmens van bynckem heeft gekind enˀ gelijdt dat
janne kempeneˀ mesvercoeye toebehoeˀn ende sculdich zijn
te volghen ende te bliven tot sijnen vryen wille te bekeeˀn
alle alsulkˀ haefliken goede hˀ na bescren alse de selve henric
als wynne des voirscrˀ jans binneˀ den platen opt erve
oft bijnamt des selfs jans tot binckem tot noch toe gebruyct
mach hebben Ende heeft hem die geheelic getransporteert ende
overgegeveˀ enˀ mits desen transporteert enˀ over gheest geheelic
enˀ al om dair mede te doene des hem geloeft om enˀ voeˀ
alsulkˀ wettige sculden alse de selve henric den voirsˀ janne
vandˀ pechtingˀ sijndˀ goede sculdich bleveˀ es Bekinnenˀ hem
dair aen niet meer rechts te hebben Ende oft de selve jan
hem die soe langhe hij zijn winne blijft die laet gebruykn
Soe bekind de selve henric dat dat es van goen enˀ niet
van rechte Ende heeft gelooft die altijt soe goet enˀ ter estiˀacien
nae bescrevˀ nae bescregˀ hem weder te leveˀn oft dargˀheit op
te leggen corˀ blanckart mˀcele maii xxiii
dit sijn de goede
Te weten yerst twee peerde een ploech een eechde eenen wagen
metten getouwe enˀ den toebehoorten getaxeert op xiii rˀ guldˀ
Itˀ drie coeyen op xii rinsche gulˀ Itˀ vier verckenˀ op ii rˀ
gulˀ v stˀ Itˀ een bedde van ii ellen op iiˀ rinsche gulˀ Itˀ desˀ
helicht wynneˀ helicht van allen den vruchten nu op des vorsˀ
jans landen staen Te weten van vi dachˀ wintˀcorens enˀ viiiˀ
dachˀ somertorens getaxeert dese helicht op x sacke wintˀcorens
enˀ o sacken somercorens Itˀ drie grote een potten vier de
meeste enˀ beste ketels enˀ twee mattelen goede panneˀ op
vier rˀ gulˀ eisdˀ
Itˀ jan van opstalle die als porteˀ van lovenˀ hadde doen ontrasten
sekeˀ scult die hem de weduwe vandˀ elst sculdich wes welke scult
ten versueke jans de greve bijdeˀ meyeˀ van bruyssegheˀ gerasteert
was dˀ af den dach op heden diende heeft hem op heden te rechte
gepˀnteert corˀ scabinis in scampno maii xxiiii